Retningslinjer for kirkegang i Viborg Oasekirke under Corona-pandemien.

*Opdateret 13. januar 2021*

Disse retningslinjer er formuleret ud fra myndighedernes og Kirkeministeriets anvisninger. Her kan man læse, hvad man skal være særligt opmærksom på, når man kommer til gudstjeneste i Viborg Oasekirke.

Vi har plads til 30 deltagere til gudstjenesterne. Dog må der kun må forsamles max 5 personer af gangen udenfor - dette gælder også på kirkens grund.

1. **Tilmelding**

Tilmeld dig gudstjenesten på forhånd enten i Facebook-begivenheden eller på mail. Husk også at melde afbud, hvis du alligevel ikke kommer. Man må gerne komme, selvom man ikke er tilmeldt, men det er med risiko for at blive afvist i døren, hvis der er fyldt op.

1. **Hvis du har symptomer**

Kom *ikke* til gudstjeneste, hvis du har symptomer på Covid-19. De mest almindelige symptomer er feber, tør hoste, vejrtrækningsbesvær, træthed, muskelsmerter, ondt i halsen og tab af smags- og lugtesans.

1. **Adfærd til gudstjenesten**
	1. Kom i god tid og vent lidt med at gå ind, hvis der står andre i garderoben
	2. Tag dit overtøj med ind i kirkesalen og find din plads. Hvis du ikke er tilmeldt, så find en der er på team, som kan hjælpe dig med at finde en plads.
	3. Der vil ikke blive serveret kaffe før eller efter gudstjenesten. Har du brug for vand undervejs, så medbring helst din egen drikkeflaske.
	4. Kirken bruges lige nu kun til afkortede gudstjenester. Derfor skal de voksnes hyggesnak og børnenes leg ikke foregå i kirken. Heller ikke i cafeen eller garderoben.
	5. Der er ikke børnekirke for tiden, men børn er selvfølgelig velkomne til at deltage på samme vilkår som de voksne.
	6. Umiddelbart efter gudstjenesten bedes man forlade kirken. Undgå hastværk og kødannelse, men hav fokus på, at du er på vej ud af kirken. Vær igen opmærksom på, hvor mange der er i garderoben inden du går derud. Er der andre så vent.
2. **Hygiejne**
	1. Vask dine hænder tit eller brug håndsprit
	2. Host eller nys i dit ærme
	3. Undgå håndtryk, kindkys og kram
	4. Brug mundbind/visir undtagen når du sidder eller kortvarigt står ved din plads.
3. **Hold afstand**

Hold minimum én meters afstand til mennesker uden for din smittekæde (to meter ved sang) Hold minimum to meters afstand til mennesker i risikogruppen (ældre, kronisk syge mv.)

1. **Bed andre tage hensyn**

Hvis man pænt beder andre om at tage hensyn (det gælder også børn), så er man som person ikke ”grov” eller ”fintfølende”, men med til at mindske smitterisikoen. Lad os stå sammen og hjælpe hinanden med en kærlig tone til at lykkes med dette.

1. **Mundbind eller visir**

Det er et krav, at man bærer mundbind eller visir (børn under 12 år undtaget), når man bevæger sig rundt i eller ind og ud af kirken. Når man er ved sin plads behøver, man ikke bruge det.